Skaudvilės ąžuolas

Skaudvilės ąžuolas – išskirtinis ąžuolas, augantis Tauragės rajone, Skaudvilės miestelyje, ties Mechanizatorių g. 20, Ančios upės slėnio šlaite, už sodybinių namų eilės. Atskiro praėjimo nėra, informacine rodykle nepažymėtas. Pasiekiamas šiaurės rytiniame miestelio pakraštyje, išvažiuojant Kelmės gatve link Kryžkalnio (kelias ).
miniatiūra|160px|left|Aukštas ąžuolas įsitvirtinęs stačiame šlaite

Ąžuolas stovi įsitvirtinęs stačiame, medžiais ir krūmais apaugusiame šlaite. Toliau už jo, žemai, driekiasi atviras upės vingio slėnis. Medis patenka į Tauragės miškų urėdijos Batakių girininkijos (606 kv., 17 skl.) teritoriją.Tauragės miškų urėdija. Gamtosauginių priemonių planas. Botaniniai gamtos paveldo objektai  

Valstybės saugomu botaniniu gamtos paveldo objektu Skaudvilės ąžuolas paskelbtas 2015 m.Saugomų teritorijų valstybės kadastras. Skaudvilės ąžuolas stvk.lt/map 

 Duomenys 

 Medžio rūšis – paprastasis ąžuolas (Quercus robur L.)
 Kamieno apimtis – 4,45 m
 Aukštis – 30,5 m

 Šaltiniai 

Kategorija:Skaudvilė
Kategorija:Tauragės rajono paveldas
Kategorija:Lietuvos gamtos paveldo objektai